CELEX: 62015TN0251
Language: lt
Date: 2015-05-14 00:00:00
Title: Byla T-251/15: 2015 m. gegužės 14 d. pareikštas ieškinys byloje Espírito Santo Financial (Portugal)/ECB

27.7.2015   
            
            
               LT
            
            
               Europos Sąjungos oficialusis leidinys
            
            
               C 245/34
            
         2015 m. gegužės 14 d. pareikštas ieškinys byloje Espírito Santo Financial (Portugal)/ECB
   
   (Byla T-251/15)
   (2015/C 245/40)
   Proceso kalba: anglų
   
      Šalys
   
   
      Ieškovė: Espírito Santo Financial (Portugal), SGPS, SA (Lisabona, Portugalija), atstovaujama advokatų R. Oliveira, N. Cunha Barnabé ir S. Estima Martins
   
      Atsakovas: Europos Centrinis Bankas
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2015 m. kovo 4 d. implicitinį Europos Centrinio Banko sprendimą, priimtą pagal Sprendimo ECB/2004/3 8 straipsnio 3 dalį (implicitinis sprendimas), neleisti susipažinti su visu 2014 m. rugpjūčio 1 d. ECB sprendimu, kuriuo sustabdomas Banco Espírito Santo S.A. Eurosistemos monetarinės politikos priešingos šalies statusas ir šis bankas įpareigojamas grąžinti visas skolas Eurosistemai, kurios siekia 10 mlrd. EUR, taip pat su visais ECB turimais dokumentais, kaip nors susijusiais su tuo sprendimu,
            
         
               —
            
            
               panaikinti eksplicitinį 2015 m. balandžio 1 d. ECB sprendimą (eksplicitinis sprendimas) neleisti visapusiškai susipažinti su minėtais dokumentais,
            
         
               —
            
            
               priteisti iš atsakovo bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi penkiais pagrindais.
   
               1.
            
            
               Pirmasis ieškinio pagrindas, susijęs su implicitiniu sprendimu, siejamas su pareigos motyvuoti pažeidimu.
               
                           —
                        
                        
                           Ieškovė teigia, kad atsižvelgiant į tai, jog implicitiniame sprendime nėra motyvuotas atsisakymas leisti visapusiškai susipažinti su prašomais ECB dokumentais, priimant šį sprendimą buvo nesilaikyta pareigos motyvuoti, todėl jis turi būti panaikintas.
                        
                     
         
               2.
            
            
               Antrasis ieškinio pagrindas, susijęs su eksplicitiniu sprendimu, siejamas su pareigos motyvuoti pažeidimu atsižvelgiant į pagrindinį Tarybos sprendimą.
               
                           —
                        
                        
                           Ieškovė teigia, kad eksplicitinis sprendimas neleisti susipažinti su prašoma informacija turi būti panaikintas dėl to, kad juo pažeista pareiga motyvuoti, nes i) jame pateikiami tik bendri argumentai dėl Sprendimo ECB/2004/3 4 straipsnyje nurodytų išimčių, kuriomis remiamasi, ir visų pirma ii) jame nenurodytos priežastys, dėl kurių Sprendimo ECB/2004/3 4 straipsnio 1 dalies a punkto pirmoje įtraukoje nurodyta išimtis pateisina ieškovės teisės susipažinti su dokumentais apribojimą,
                        
                     
         
               3.
            
            
               Trečiasis ieškinio pagrindas, susijęs eksplicitiniu sprendimu, siejamas su Sprendimo ECB/2004/3 4 straipsnio 1 dalies a punkto pirmos, antros ir septintos įtraukų pažeidimu.
            
         
               4.
            
            
               Ketvirtasis ieškinio pagrindas, susijęs eksplicitiniu sprendimu, siejamas su Sprendimo ECB/2004/3 4 straipsnio 2 dalies pirmos įtraukos pažeidimu atsižvelgiant į pagrindinius Tarybos sprendimus.
            
         
               5.
            
            
               Penktasis ieškinio pagrindas, susijęs eksplicitiniu sprendimu, siejamas su pareigos motyvuoti pažeidimu, kiek tai susiję su valdybos pasiūlymais.
               
                           —
                        
                        
                           Ieškovė teigia, kad eksplicitinis sprendimas turi būti panaikintas dėl to, kad juo pažeista pareiga motyvuoti, nes i) jame pateikiami tik bendri argumentai dėl Sprendimo ECB/2004/3 4 straipsnyje nurodytų išimčių, kuriomis remiamasi; ii) jame nenurodyti jokie konkretūs motyvai, dėl kurių neleista susipažinti su konkrečia ieškovės prašoma informacija; iii) jame nenurodyti motyvai, dėl kurių neleista susipažinti su informacija pagal Sprendimo ECB/2004/3 4 straipsnio 1 dalies a punkto septintą įtrauką; iv) jame nenurodyti motyvai, dėl kurių neleista susipažinti su informacija pagal Sprendimo ECB/2004/3 4 straipsnio 2 dalies pirmą įtrauką; v) jame nenurodyti motyvai, dėl kurių neleista susipažinti su informacija pagal Sprendimo ECB/2004/3 4 straipsnio 3 dalį.